Noi acuzații grele pe numele fraților Tate. Autoritățile române le-au reținut pașapoartele
- Georgiana Dragomir
- 13 martie 2024, 14:51
Frații Andrew și Tristan Tate s-au ales cu noi acuzații. Miercuri, 13 martie, instanța a decis judecarea celor doi sub control judiciar. Cei doi nu au voie să părăsească România, iar polițiștii le-au reținut pașapoartele, conform Digi24.
Pe numele milionarilor britanici, au fost formulate noi acuzații. Procurorii din Londra îi acuză pe cei doi de viol și agresiune sexuală. Surse judiaciare spun că s-au înregistrat 21 de plângeri penale împotriva fraților Tate.
Noi acuzații grele pe numele fraților Tate. Autoritățile române le-au reținut pașapoartele
Frații Tate au fost reținuți, ieri, 12 martie, în baza a două mandate europene de arestare, la solicitarea autorităților din Marea Britanie. Ei sunt acuzați că s-au ocupat cu trafic de persoane atât în România, cât și în Statele Unite și Marea Britanie. Față de cei doi bărbați s-a luat măsura reținerii pentru 24 de ore, însă, Curtea de Apel București a decis că este necesară soluționarea definitivă a dosarelor din România, pentru a se decide extrădarea.
Unele victime, tinere din Marea Britanie, ar fi fost drogate supuse unor agresiuni fizice și perversiuni sexuale. Faptele au fost comise în perioada 2012 – 2015. Dacă frații Tate vor fi declarați vinovați definitiv, pedepsele pentru faptele de care sunt acuzați sunt drastice în Marea Britanie, se poate ajunge chiar la închisoar cu executare pe viață.
Avocatul victimelor fraților Tate: "Au vrut să fugă din România"
Jack Beeston, avocatul victimelor care au depus plângere împotriva fraţilor Tate, le aduce acuzații și mai grave acestora. El susține că frații Tate vor să fugă din România pentru a scăpa de problemele cu legea, exact cum au plecat şi din Marea Britanie cu ani în urmă, potrivit Antena3.
"Sunt acuzaţii separate legate de aceeaşi perioadă de timp. De aici puteţi înţelege că există o perioadă de mai mulţi ani în care fraţii Tate sunt acuzaţi că ar fi comis mai multe crime, iar în timpul investigaţiilor s-au mutat în România", a spus avocatul Jack Beeston, conform sursei citate.
De fiecare dată când au fost acuzați, frații Tate au negat vehment toate acuzațiile.